Държавен вестник, бр. 91, 2013 г., стр. 5

БРОЙ  91	
Д Ъ Р Ж А В Е Н  В Е С Т Н И К 	
СТР.  5  
РЕШЕНИЕ
за освобождаване на Филип Христов Злата­
нов като член и председател на Комисията за 
предотвратяване и установяване на конфликт 
на интереси
Народното събрание на основание чл. 84, 
т. 8 и чл. 86, ал. 1 от Конституцията на Ре­
публика България и чл. 22в, ал. 1, т. 1 от 
Закона за предотвратяване и установяване на 
конфликт на интереси 
Р Е Ш И :
Освобождава Филип Христов Златанов 
като член и председател на Комисията за 
предотвратяване и установяване на конфликт 
на интереси. 
Решението е прието от 42-то Народно съб­
рание на 11 октомври 2013 г. и е подпечатано 
с официалния печат на Народното събрание.
Председател на Народното събрание: 
Михаил Миков
Подпечатано с държавния печат.
Министър на правосъдието:
Зинаида Златанова
7694
КОНСТИТУЦИОНЕН СЪД
РЕШЕНИЕ № 8
 от 11 октомври 2013 г.
по конституционно дело № 6 от 2013 г.
Конституционният съд в състав: председа­
тел: Димитър Токушев, и членове: Благовест 
Пунев, Пламен Киров, Красен Стойчев, Цан­
ка Цанкова, Кети Маркова, Георги Ангелов, 
Борис Велчев, Анастас Анастасов, Гроздан 
Илиев, при участието на секретар-протоко­
листа Милена Петрова разгледа в закрити 
заседания на 26 септември и 11 октомври 
2013 г. конституционно дело № 6 от 2013 г., 
докладвано от съдията Благовест Пунев.
Производството е по реда на чл. 149, ал. 1, 
т. 2 и 4 от Конституцията.
Делото е образувано на 16.01.2013 г. по 
искане на 57 народни представители от 41-
вото Народно събрание. С него се иска да 
бъде установена противоконституционността 
и несъответствието с общопризнатите норми 
на международното право и с международни­
те договори, по които България е страна, на 
чл. 26, т. 3 и чл. 59, ал. 2, т. 3 от Закона за 
радиото и телевизията (ЗРТ) (обн., ДВ, бр. 138 
от 1998 г.; последно изм., бр. 27 от 2013 г.).
В искането се поддържа, че оспорените 
текстове на чл. 26, т. 3 и чл. 59, ал. 2, т. 3 ЗРТ 
противоречат на принципите на правовата 
държава – чл. 4, ал. 1 от Конституцията, на 
принципа на върховенство на Конституция­
та – чл. 5, ал. 1 от Конституцията, на прин­
ципа на равноправието на гражданите – чл. 6, 
ал. 2 от Конституцията, както и ограничават 
свободния избор на професия в противоре­
чие с чл. 47, ал. 3 от Конституцията. Според 
вносителите на искането с оспорените разпо­
редби на ЗРТ се създава изрична забрана за 
заемане на определени държавни длъжности 
по отношение на конкретна категория лица, 
заемали определено обществено положение 
в миналото. В тази връзка се поддържа, че 
принадлежността към структурите на Дър­
жавна сигурност не може да бъде основание 
за ограничаване на конституционни права и 
на посочената забрана за заемане на опре­
делена длъжност, тъй като последната има 
дискриминационен характер.
Освен това оспорените разпоредби от ЗРТ 
според вносителите на искането противоречат 
и на общопризнатите норми на международ­
ното право и международните договори, по 
които България е страна, тъй като предста­
вляват непропорционално ограничаване на 
човешки права по смисъла на Конвенцията 
за защита на правата на човека и основните 
свободи (КЗПЧОС). Според тях те противо­
речат на чл. 14 КЗПЧОС, чл. 2, ал. 2 и чл. 5 
от Международния пакт за икономически, 
социални и културни права (МПИСКП), чл. 25, 
буква „с“ и чл. 26 от Международния пакт за 
граждански и политически права (МПГПП), 
чл. 1, т. 1 и 2, чл. 2 и чл. 3, буква „б“ от 
Конвенция № 111 относно дискриминацията 
в областта на труда и професиите, чл. 20 и 
21 от Хартата на основните права в Евро­
пейския съюз, Европейската социална харта, 
Всеобщата декларация за правата на човека. 
Поради това се иска Конституционният съд 
да обяви чл. 26, т. 3 и чл. 59, ал. 2, т. 3 ЗРТ за 
противоконституционни и несъответстващи 
на общопризнатите норми на международно­
то право и на международните договори, по 
които България е страна.
С определение от 4.04.2013 г. искането е 
допуснато до разглеждане по същество, поради 
което производството по делото се намира 
във фазата на неговото решаване. Със същото 
определение като заинтересовани страни по 
него са конституирани Министерският съвет, 
Съветът за електронни медии, Българското 
национално радио, Българската национална 
телевизия, Асоциацията на разузнавачите от 
запаса, Националната асоциация „Сигурност“, 
Съюзът на юристите в България, Институтът за 
модерна политика, Висшият адвокатски съвет. 
В едната група от становища, представени 
от заинтересованите страни по конституцион­
ното дело – тези на Националната асоциация 
„Сигурност“, Асоциацията на разузнавачите 
от запаса, Българското национално радио и 
Висшия адвокатски съвет, се поддържа ос­
нователността на искането за обявяване на 
противоконституционност и несъответствие 
на оспорените разпоредби от ЗРТ с общопри­
знатите норми на международното право и 
международните договори, по които България 
е страна. Тази позиция се аргументира със 
съображенията, че оспорените разпоредби са